PRESSEMELDING 10.mars.2016

**Amerikansk romfartsselskap inngår samarbeid med Blåkläder**

**Blåkläder har nylig inngått et samarbeid med amerikanske XCOR Aerospace. Det private amerikanske selskapet som til daglig tilbyr romreiser og utvikler rakettmotorer, har planer om å ta Blåkläders plagg ut i verdensrommet.**

Som en av verdens ledende produsenter av arbeidsklær, har svenske Blåkläder lang erfaring med kunder som befinner seg i store høyder og farlige arbeidsomgivelser. De fleste har dog hittil hatt bena plantet på jorden. Dette er nå i ferd med å endre seg i, forbindelse med det nylig inngåtte samarbeidet med den amerikanske romfartspioneren XCOR Aerospace.

**Realiserer romfartsdrømmen for private**XCOR utvikler og produserer fremdriftssystemer og romteknologi for både romfartsentreprenører og offentlige instanser. I tillegg bygger de egne romfartøyer konstruert for å frakte private passasjerer ut i verdensrommet. XCOR er dermed ett av verdens første selskaper som gir privatpersoner mulighet til å realisere romfartsdrømmen.

Blåkläders markedsføringssjef, Kalle Larsson, sier at samarbeidet mellom de to selskapene er mer naturlig enn man umiddelbart skulle tro, og at han ser flere likheter mellom de to aktørene:

*– Blåkläder har alltid stilt ekstremt strenge krav til funksjon, kvalitet og design. På det området overlapper vi med noen av de premissene rakettforskere opererer under. De siste årene har vi også hatt sterkt fokus på å feire «hverdagsheltene» i ulike bransjer, hvilket gjør at vi nå er henrykte over å kunne lage klær for et selskap som ønsker gjøre vanlige jordboere til ekte romfarere.***Arbeidsklær for rakettforskere**Avtalen innebærer at Blåkläder skal levere arbeidsklær som sikrer at XCORs rakettforskere arbeider under best mulige forhold, med klær som lever opp til de spesifikke kravene. Blåkläder skal også designe en unik treningsdrakt for selskapets romfarere. Drakten kommer til å brukes i alle faser av treningen som forbereder passasjerene på de ekstreme psykiske og fysiske forholdene de vil oppleve.

Styremedlem i XCOR, Michiel Mol, slår fast at Blåkläders arbeidsklær egner seg godt til formålet:

*– Våre teknikere jobber ofte under krevende forhold, som for eksempel ekstrem varme fra en hjelperakett som testes, ekstrem kulde fra en installasjon med flytende nitrogen, og ikke minst er det spesielle forhold ved Mojave-anlegget midt i ørkenen. Vi ønsker at medarbeiderne våre skal være trygge og kunne bevege seg smidig. Blåkläder gjør en utmerket jobb og sikrer at vi ikke bare blir de best beskyttede rakettforskerne, men også at vi designmessig er optimalt utstyrt.*

**Unik mulighet for Blåkläders kunder**

Larsson konstaterer at samarbeidet også vil innebære fordeler for Blåkläders samarbeidspartnere:

*– Vi vil få mulighet til å sende et utvalg av våre kunder ut i verdensrommet med romfartøyene Lynx Mark I og Mark II, hvilket naturligvis er surrealistisk for både oss og kundene våre. En slik tur vil vare i cirka en time og har i utgangspunktet en prislapp på rundt 150 000 USD, sier Larsson.*

Blåkläder er en av XCORs få utvalgte samarbeidspartnere, som alle er verdensledende på sine områder. Øvrige samarbeidspartnere som er invitert til å delta i programmet inkluderer KLM, Philips, Unilever, Luminox og Heineken.

**For ytterligere informasjon om Blåkläder og samarbeidet med XCOR, kontakt:**

Robert Mørch, salgssjef Blåkläder AS

e-post: robert.morch@blaklader.com

***Om Blåkläder****Blåkläder utvikler, produserer og distribuerer arbeidsklær for folk som arbeider lenge og hardt, og som trenger klær som vil gjøre det samme. Vi stiller ekstremt strenge krav til funksjonalitet, kvalitet og design, og slår oss aldri til ro med annet enn det absolutt beste plagget som er mulig å få til. Vi er like stolte over produktene som over de hardtarbeidende menn og kvinner som setter dem på prøve hver dag. Hovedkontoret og produktutviklingsavdelingen ligger i Svenljunga i Sverige, og produktene selges over hele verden via forhandlere og direkte salg til store selskaper. Vi har egne produksjonsenheter i Vietnam og Sri Lanka, og vi produserer drøyt 2 millioner Blåkläder-plagg i året. Med 14 heleide datterselskaper i Europa og USA, og en årlig omsetning på rundt 97 millioner USD (800 MSEK), er vi en av markedets største produsenter av arbeidsklær. Du finner mer informasjon om oss og våre svært gode arbeidsklær på* [*www.blaklader.com*](http://www.blaklader.com)*.*

***Om XCOR Aerospace****XCOR Aerospace holder til i Mojave i California og bygger i disse dager et forsknings- og utviklingssenter i Midland i Texas, og et drifts- og produksjonsanlegg ved Kennedy Space Center i Florida med hjelp fra Space Florida. XCOR bygger sikrere, mer pålitelige og gjenanvendelige rakettdrevne fartøy, fremdriftssystemer, avanserte uantennelige komposittmaterialer og rakettstempelpumper. Via det Amsterdam-baserte XCOR Space Expeditions, et heleid datterselskap av XCOR, tilbyr selskapet romfartsrettede treningsprogrammer med ulike medisinske undersøkelser og spesialopplæring for fremtidige passasjerer på XCOR Lynx.*

*Les mer på* [*www.xcor.com*](http://www.xcor.com)